મુંબઈમાં રહેનારી અનિતાએ હાલમાં જ એઓઆરની પરીક્ષા(ઍડવોકેટ ઓન રેકોર્ડ વિથ સુપ્રીમ કોર્ટ)પાસ કરી છે. અભ્યાસ માટે તેને દિલ્હી જવું પડ્યું હતું. હોસ્ટેલમાં રહીને તે પોતાનો અભ્યાસ કરતી હતી. એ સમયે તેને આ અનુભવ થયો હતો. અનિતાનું કહેવું છે કે, ‘મહિલાઓ ઘરની બહાર નીકળે એટલે તેમને ઘણીબધી સમસ્યાઓનો સામનો કરવો પડે છે. હું દિલ્હી ભણવા માટે ગઈ હતી. તેથી હું મારી જાતને મહેનત અને કામ દ્વારા આગળ લાવવા માગતી હતી અને માગુુ છું. મારેે કોઈ મોટા વ્યક્તિનો હાથ મારા માથા પર નહોતો જોઈતો.’